text: Sólin má ikki seta yvir illskap tykkara!” Efesusbrævið kp 4
text: #000002
text: Týðningurin av hesum versi er væl eisini at fara nøgdur og takksamur til songar. Men kanska er tað ikki altíð soleiðis við okkum.
text: #000003
text: Tá ið eg plagdi at leggja børnini at sova um kvøldið, spurdi eg tey altíð: Hvør skal vera hjá tykkum í nátt? og svarið var tað sama: Jesu-pápi og einglarnir! Tað eina kvøldið var ein av døtrunum ikki í góðum hýri, og tá ið eg spurdi hana: Hvør skal vera hjá tær í nátt? svaraði hon: Ongin! Kanska hava vit hug at smílast; men hetta líkist tí, sum Berggrav skrivar í bókini ”Barnesjæl og religion” Hann nevnir ein smádrong, Niels, sum ein dagin hevði veri í ringum skørum og tvørur, ”ómøguligur”, sum vit siga. Drongurin plagdi í kvøldbønini, sum mamman hevði lært hann, at koma við hesum ískoyti: ”Kæri Guð, ger Niels til ein góðan drong!” Hetta kvøldið kom einki ískoyti, og tað fekk mammuna at spyrja: ”Gloymdi tú ikki okkurt, skal tú ikki biðja Guð um at gera teg til ein góðan drong?” Svarið var: ”neei, heldur tú, at hann klárar tað, mamma?”
text: #000004
text: Spurningurin er okkum ikki ókendur. ”Tað góða, sum eg vil, geri eg ikki.” (Paulus) Men tað nýtist ikki at halda fram at vera satt. Guð segði við Káin: ”Syndin liggur fyri durunum og tráar eftir tær; men tú eigur at vinna á henni!” Vit biðja Guð um mátt at kunna vinna á syndini – og tó. Kann Guð ikki geva okkum kraft? Vil hann ikki? Hvat er í vegin? Spurningarnir kunnu gerast so nærgangandi, at vit freistast til bara at lata standa til.
text: #000005
text: Tað er neyðugt at undirstrika, at Guðs lyftir eru galdandi, sjálvt um okkara royndir peika øvutan veg. Guðs lyftir eru tað einasta, vit hava at byggja á í eini verð, her alt umskiftir. Guðs lyftir hava fingið ja sítt í Jesusi Kristi, og einki kann vika hesum JA. Tað stendur tí til okkum at lata Guðs lyftir hava tey gyldi, tey altíð hava.
text: #000006
text: Syndin lúrir við dyrnar, og alt ov lætt fær hon fótin inn um. Vit skilja væl spurningin frá dreinginum: ”Heldur tú, at hann klárar tað, mamma?” Svarið finna vit hjá hinum krossfesta og upprisna Jesusi Kristi. Um hann stendur skrivað: ”Tí kann hann eisini fullkomuliga frelsa tey, sum við honum koma til Guðs, við tað at hann altíð livir til at ganga í forbøn fyri teimum.
text: #000009
text: Myndir: Hava verið í Góðmansskorð
text: #000018